STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.22 | 2021.gada 10.martā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | K.Līce |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāvis | − | R.Aleksejenko |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | Z.Uzuliņa |
| Ekonomikas ministrijas pārstāve | − | I.Strupkāja |
| Ekonomikas ministrijas pārstāvis | − | K.Rožkalns |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministre | − | I.Šuplinska |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | U.Berķis |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Labklājības ministrijas pārstāvis | − | M.Badovskis |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāvis | − | K.Bērziņš |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavloviča |
| Valsts kancelejas pārstāve | − | I.Pavlova |
| Valsts kancelejas pārstāve | − | K.Stone |
| Valsts kancelejas pārstāve | − | L.Ruškule |
| Valsts kancelejas pārstāve | − | E.Diure |
| Valsts kancelejas pārstāvis | − | J.Žagars |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Rudzīte |
| Latvijas Pašvaldību savienības pārstāve | − | I.Dundure |
| Valsts policijas priekšnieks | − | A.Ruks |
| Valsts policijas pārstāvis | − | N.Krapsis |
| Valsts policijas pārstāvis | − | A.Grišins |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Brīvo arodbiedrību savienības pārstāvis | − | K.Rācenājs |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | I.Kiukucāne |
| Latvijas Darba devēju konfederācijas pārstāvis | − | J.Pumpiņš |
| SIA "Rīgas satiksme" valdes priekšsēdētāja | − | Dž.Innusa |
| Rīgas domes pārstāvis | − | V.Ķirsis |
| Rīgas domes pārstāvis | − | J.Meirāns |
| Rīgas domes pārstāvis | − | E.Jurēvics |
| Rīgas domes pārstāve | − | I.Kondrāte |
| Rīgas domes pārstāvis | − | G.Liepiņš |
| Latvijas Tūrisma aģentu un operatoru asociācijas pārstāve | − | K.Tigule |
| Estravel Latvija vadītāja | − | A.Jokste |
| Latvijas Viesnīcu un restorānu asociācijas pārstāve | − | S.Graikste |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 16.30 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Konceptuāli atbalstīt Izglītības un zinātnes ministrijas sagatavotos grozījumus Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” (turpmāk – rīkojums Nr.655) (izglītība ārtelpās; pirmskolas izglītība; drošības protokoli), izņemot regulējumu attiecībā uz izglītības procesa organizēšanu ārtelpās ārpus reģionālā principa ietvariem. Starpinstitūciju darbības koordinācijas grupa atbalsta izglītības procesa organizēšanu ārtelpās līdz 20 personām, ievērojot reģionālo principu. Izglītības un zinātnes ministrijas priekšlikums ir izglītības procesu organizēt ārtelpās līdz 10 personām, neievērojot reģionālo principu. Izglītības un zinātnes ministrijai rīkojuma projektu iesniegt izskatīšanai Ministru kabineta sēdē. Jautājums par izglītības procesa organizēšanu ārtelpās, ievērojot reģionālo principu vai ārpus tā, izlemjams Ministru kabineta sēdē.
3. Konceptuāli atbalstīt Labklājības ministrijas sagatavotos priekšlikumus par rīkojuma Nr.655 (attālinātais darbs) papildināšanu ar 5.35.4. apakšpunktu un rīkojuma 5.35.1 apakšpunkta izteikšanu jaunā redakcijā. Neatbalstīt priekšlikumu par rīkojumu papildināšanu ar 5.35.2 apakšpunktu, ka arī priekšlikumu palielināt darba devēja kompensācijas apmēru, kas netiek aplikts ar iedzīvotāju ienākuma nodokli līdz 60 *euro* mēnesī, atstājot to līdzšinējo 30 *euro* apmērā. Labklājības ministrijai atbalstītos priekšlikumus grozījumiem rīkojumā Nr.655 un redakciju anotācijai nosūtīt Valsts kancelejai iekļaušanai šī protokola 5.punktā minētajā rīkojuma projektā.
4. Finanšu ministrijai izvērtēt Tirdzniecības un rūpniecības kameras priekšlikumu vienkāršot administrēšanu un atskaitīšanās kārtību par darba devēja kompensāciju.
5. Konceptuāli atbalstīt Valsts kancelejas sagatavotos grozījumus rīkojumā Nr.655 (attālinātais darbs publiskajā sektorā). Valsts kancelejai precizēt rīkojuma projektu un anotāciju atbilstoši sēdē izteiktajiem priekšlikumiem (tai skaitā, svītrojot normu par informēšanu attiecībā uz attālinātā darba nodrošināšanu attiecīgajā institūcijā un konkretizējot loku, uz kuru minētais regulējums attiecināms), papildināt rīkojuma projektu ar Labklājības ministrijas priekšlikumiem (šī protokola 3.punkts) un precizēto rīkojuma projektu iesniegt izskatīšanai Ministru kabineta sēdē.
6. Konceptuāli atbalstīt Satiksmes ministrijas sagatavotos grozījumus rīkojumā Nr.655 (sabiedriskais transports). Satiksmes ministrijai saskaņot rīkojuma projekta redakciju ar Iekšlietu ministriju (Valsts policiju) un precizēto rīkojuma projektu iesniegt izskatīšanai Ministru kabineta sēdē. Satiksmes ministrijai turpināt darbu pie risinājumiem “droša” sabiedriskā transporta pakalpojuma sniegšanai.
7. Konceptuāli atbalstīt Iekšlietu ministrijas sagatavotos grozījumus 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (izmaiņas covidpass sistēmā). Iekšlietu ministrijai nosūtīt Tieslietu ministrijai izvērtēšanai noteikumu projekta anotāciju. Noteikumu projektu iesniegt izskatīšanai Ministru kabineta sēdē.
8. Konceptuāli atbalstīt Ekonomikas ministrijas sagatavoto informatīvo ziņojumu “Par personu, kurām apstiprināta Covid-19 infekcija, un to kontaktpersonu atbalsta programmas izmitināšanai tūristu mītnē uz pašizolācijas laiku programmas paplašinājumu”. Ekonomikas ministrijai izvērtēt nepieciešamību informatīvo ziņojumu pirms tā iesniegšanas izskatīšanai Ministru kabineta sēdē atkārtoti to izskatīt vadības grupā uzņēmējdarbības un nodarbināto atbalstam (Reira grupā).
9. Konceptuāli atbalstīt Ekonomikas ministrijas sagatavoto grozījumu noteikumos Nr.360 (mobilā lietotne (Apturi Covid)) un Ekonomikas ministrijai iesniegt to izskatīšanai Ministru kabineta sēdē.
10. Konceptuāli atbalstīt Ekonomikas ministrijas sagatavotos grozījumus rīkojumā Nr.655 (pašizolācija personām, kas atgriežas no trešajām valstīm). Rīkojuma projektu saskaņot ar Veselības ministriju un Satiksmes ministriju.
11. Pieņemt zināšanai Veselības ministrijas (testēšana) un Iekšlietu ministrijas (robežkontrole) sniegto sākotnējo informāciju par praktiskajām darbībām A scenārija īstenošanai.
12. Latvijas Pašvaldību savienībai nedēļas laikā izvērtēt praktiskās palīdzības (piemēram, pārtikas un medikamentu apgāde) sniegšanas iespējas “vientuļajām” personām, kuras ir inficētas ar Covid-19 infekciju vai noteiktas kā kontaktpersona.
13. Pieņemt zināšanai, ka Veselības ministrija plāno Ministru kabineta 2021.gada 11.marta sēdē sniegt informāciju par epidemioloģiskās situācijas rādītāju kopumu, balstoties uz kuriem varētu pārskatīt noteiktos ierobežojumus (saslimstības rādītājs tiek mērīts divu nedēļu griezumā; saslimstības pieaugums 20 % 14 dienās, rādītājs no 100000 iedzīvotāju tiek samazināts no 700 uz 600; par celma klātbūtni skatīties pēc kopējā saslimstības rādītāja), kura netika prezentēta starpinstitūciju darbības koordinācijas grupā.
14. Krīzes vadības padomes sekretariātam, pamatojoties uz ministriju iesniegto informāciju, izstrādāt sākotnējo konceptu D scenārija detalizācijai.
15. Lai pēc vienotas metodoloģijas un kritērijiem izstrādātu plānu vienotai ierobežojumu mazināšanai un secību nozaru drošas, pakāpeniskas darbības atjaunošanai, balstoties uz nozaru nozīmīguma, epidemioloģisko un ekonomiski analīzi, konceptuāli atbalstīt, ka tiek izveidota analītiskā grupa (dienests) (valsts pārvaldes deleģēti dalībnieki; akadēmiskais personāls). Par konkrētu darba uzdevumu analītiskajai grupai vienoties atsevišķi.

Sēdi slēdz plkst. 21.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu